rlitschk/wikidir huggingface dataset:
Mit Français régional oder Regionalfranzösisch (frz. Ussprooch: [fʁɑ̃sɛ ʁeʒjɔnal]) meint mer regionali Varietäte vo dr französische Sprooch, wo nit zue de traditionelle Patois grächnet werde, sich aber einewäg vo de Norm vùm Standardfranzösische ùnterscheide. Si ùnterscheide sich vo dr Standardsprooch dur de Wortschatz, d Phonologi, ùn d Grammatik ùn sin meischt vùm Substrat vo de traditionelle Sprooche ùn Dialäkt vo Frankrych beyflùsst. S Français régional sött nit mit de Langues d’oïl verwäggslet werde. D Langues d’oïl sin di traditionelle galloromanische Dialäkt wo in Nordfrankrych, Belgie ùn em nördlichschte Deil vo de Romandi gschwätzt werde oder worde sin, ùn ùff s Vulgärlatiin zrùggönn. Bim Français régional handlets sich dergäge um di hütigi Ùmgangssprooch, wo sich vùm Standardfranzösisch nit bsùnders ùnterscheidet ùn au dört gschwätzt wird, wo historisch kei Langue d’oïl verbreitet gsi sin (z. B Südfrankrych, d Bretagne, s Elsass, de grööschti Deil vo de Romandi). Ob au s Französisch vo Kanada, vo Belgie, de Welschschwyz ùn sältener, vo de ehemoolige Kolonie ùn Überseedepartements vo Frankrych als Français régional chönne bezeichnet werde, isch ùmstritte. Grad im Fall vo Kanada, Belgie ùn de Schwyz muess mer aber ùnterscheide zwüsche de nationale Varietäte vùm gschriibene Standardfranzösisch vo dänne Länder, ùn de verschiidne regionale
Franke stoht für: e westgermanischi Volksgruppe e Region z Dütschland Naame für d Chrüzfaarer im Nooche Oste s Herzogtum Franke Franke isch di dütschi Bezeichnig für Währige: Schwizer Franke (SFr./CHF), d Schwizer Währig Belgische Franke (fr), die ehemoligi Währigseiheit vo Belgie Französische Franc (FF), di ehemoligi Währigseiheit vo Frankrych Luxeburgische Franc (Flux), di ehemoligi Währigseiheit vo Luxeburg Goldfranke, e internationali Verrächnigseiheit. Franken bezeichnet sälli Ort: Frànke, Oberelsass, Frankrych Stadtdeil vo Weißenstadt, Landkreis Wunsiedel im Fichtelgebirge, Bayere, Dütschland Franken isch dr Familienaame vo däne Persone: Al Franken (* 1951), amerikanischer Senator, Autor und Satiriker Andrea Franken (* 1963), Hamburger Politikerin (GAL, PDS, Die Linke) Anne Franken (1890−1958), dütschi Pädagogin und Politikerin (Zentrum, CDU) Hermann Franken (1846–1931), Industrieller und Mitglid vom Dütsche Richstag Joseph Paul Franken (1900–1980), dütscher Jurist, Verwaltigsbeamter und Politiker (CDU) Paul Franken (1894–1944), dütscher Politiker Paul Franken (1903–1984), dütscher Historiker Paul von Franken (1818–1884), dütscher Moler Rose Franken (1895–1988), amerikanischi Autorin
Dr Hermann Burte (eigentli Hermann Strübe; * 15. Februar 1879 z'Muulburg; † 21. März 1960 z'Löörech) isch e ditsche Dichter und Moler gsi. Sitter sinem alemannische Gedichtband Madlee (1923) bis in d 60er, 70er Johr het dr villfach uszeichneti und geerti Burte fascht unumstritte as dr grescht alemannisch Dialäktdichter nooch-em Hebel golte. Wäge sinere Mitwirkig im Nationalsozialismus isch si Wärk nooch 1945 neij bewärtet un vum e Deil Rezensente as politisch undragbar verworfe wore. Verschiidini Rezensente sin drgege fir e differenziärti Betrachtig vum Burte un sinem Wärk iidrätte. Noch däne seig e große Deil vu sinem Wärk unverfänglig un hit no läsenswärt. Allewäg isch mit sinere politische Afächtig aü s Asähne vu sinere alemannische Dichtig gsunke. Aü as Moler het dr Burte gschafft; er sälber het si Dichtung hecher iigschetzt wiä si Molererei. Dr Hermann Strübe isch am 15. 2. 1879 z Muulburg uf d Wält kumme. Sini Vorfahre sin vor allem Büüre, aber aü Wäber un Handwärker üs em alemannische Raüm gsii. Si Vatter, dr Friedrich Strübe (1842–1912) isch vu Steine gstammt un het as Buechhalter in ere Basler Fabrik im Wiisedal gschafft. Si Mütter isch d Elisabeth Strübe geb. Kuhny (1847–1917) gsii, d Dochter vum e Grummholz-(Wagner-)Meischter; däre
Ä Gletscher (vo lat. glacies »Iisch«) isch ä Iischmassä, wo us Schnee entstandä isch. I de Aupe tüei sich Gletscher dürä Druck vo ihrem eigete Gwicht s Taal ab bewegä. Es git zwe Arte vo Gletscher (auerdings mit Zwüscheforme): Chauti Gletscher: Si chöme nume i polare Gebiet vor und mä seit ne „chauti Gletscher“, wöu ihri Sohle am Ungergrund fescht agfroore isch. Zu dere Gruppe ghöre ou die grosse Ysschöuder vo dr Antarktis und vo Grönland. Temperierti Gletscher: Me fingt temperierti Gletscher uf dr ganze Wäut, i alpine Gebiet und ou teilwys i polare Regione. Si hei flüssigs Wasser a ihrere Sohle und loufe übere Bode, dorum böude si ou e Grundmoräne. Wes imänä Gebiet jährlech meh schneit, auses ma abtouä u verdunstä, samlet sech Schnee und Firn und es git druus ä Gletscher. Di Verwandlig vom Schnee zum Gletscher nennt mä o „Metamorphose“. Früschä Schnee het no viu Luftrüüm. Dürä neuä Schneefau wärdä mit dr Zyt di Luftrüm zämädrückt und wärdä chliner und es biudet sich Firniisch. Schmeuzprozäss a der Oberflächi ungerstützä dä Vorgang. Us Firniisch wird zletscht Gletscheriisch. Abärä Ischdicki vo 30 Meter faht ds Iisch ah sich ds bewegä, natürlich abwärts, wobis ungerwägs o liechti Stigigä cha
De Robert Mächler (* 24. Dezämber 1909 z Bade; † 15. Februar 1996 z Aarau) in Unterentfälde) isch en Schwyzer Schriftschteller und Schurnalischt gsy. Nach Studien a der Uni Bärn hed är ab 1935 als Schurnalischt gschaffed, zersch by der Bärner Tageszytig De Bund, denn bis 1960 bim Badener Tagblatt. Von dänn aa bis zu sym Tod hed är als unabhängige «Chällerpoet» (Fredi Lerch) z Unterentfälde gläbt. Als Schriftschteller hed är sich bsunders em Schwyzer Dichter Robert Walser gwidmed, mit ere Biographie und als Mitherusgäber vo de Gsamtusgab vo de Wärch vom Walser. Sys literarische Wärch wird syt sym Tod vo de Robert-Mächler-Schtiftig betreut, wo im übrige jedes Jahr en eigete Prys wott verleihe für Lüüt oder Organisatione, wo im Sinn und Geischt vom Robert Mächler dänked und schaffed. 1948 Der Optimystiker. Menschenfreundliche und andere Gedichte, Zürich: Gropengiesser, 123 S. 1955 Baden, Bern: Paul Haupt, Schweizer Heimatbücher 67. Aargauische Reihe, vierter Band, 52 S. 1956 Das Jahr des Gerichts. Ein Zeugnis (autobiograph. Roman), Affoltern: Aehren, 267 S. 1961 Der christliche Freigeist. Versuch einer wahrhaftigen Jesusbetrachtung, Zürich: Pallas, 137 S. 1963 Allerhand Schlossgeister. Drei aargauische Burgenspiele, Lenzburg: Mueller, 68 S. 1966 Das Leben Robert Walsers. Eine dokumentarische Biographie, Hamburg: Kossodo, 292
De Alfred Fankhuser (* 4. Novämber 1890 in Gyseschtei by Konolfinge; † 22. Februar 1973 in Chöniz) isch en Schwyzer Schriftschteller, Mundartdichter, Schurnalischt und Aschtrolog gsy. De Alfred Fankhuser isch als eltischts vo sächs Chind in en armi Aemmitaler Familie gebore worde. Syn Vater hed als sogenannte „Chüier“ und meischtens als Lohnchäser gschaffed. Wäg syne vilne befrischteten Anschtellige hed d Familie hüüfig müesse zügle. 1906 isch är is (dazmal pietistische) Evangelische Lehrerseminar Muristalden z Bärn yträte. Vo 1910 aa hed är als Primarlehrer gschaffed. Ab 1915 hed är a de Uni Bärn gschtudiert, zersch fürs Seklehrerdiplom (1917), denn mit de Fächer Gschicht und Psychologie bis zum Dr. phil. (1920). Syni Dissertation hed är über de Bärner Schurnalischt Johann Georg Albrächt Höpfner gschribe. Z Bärn hed är Kontakte zu de Sozialischte gha. Er hed als Schurnalischt aagfange schaffe, under anderem für di sozialistischi "Bärner Tagwacht". Glychzytig, vom Simon Gfeller aagregt, hed är sich intensiv mit de Bärner Mundartliteratur und bsunders mit em Mundarttheater beschäftiged. Schpöter hed är für d "Büechergilde Guetebärg" Uebersetzige vo änglische Romän gmacht. 1924, bi mene Ufenthalt im Tessin, hed är de Maler Johann Robert Schürch (1895–1941) känneglehrt, won ihm de Anstoss gä hed, sich intensiv (und es
Dr Wiltfeber isch dr Romanheld vum e Buech, wu dr ditsch un alemannisch Dichter Hermann Burte 1912 rüsbrocht het. Dr vollständig Titel vu däm Roman isch: Wiltfeber – der ewige Deutsche. Die Geschichte eines Heimatsuchers. Glichzittig isch Wiltfeber dr Kurztitel vu däm Buech, wu sich im Sprochbrüch iibirgeret het. Des Buech het zu sinere Zit e große Erfolg im ganze ditsche Sprochraüm gha. 1913 het dr Burte der Kleischtpriis drfir bikumme. Vu dr Nazibewegig isch des Buech – gege dr afänglig Widerstand vum Burte – üsgschlachtet wore. Verschiidini moderni Gritiker sähne in däm Buech dr Bewiis drfir, ass dr Burte scho ase jung s Ziig zum e Nazi gha heb. Dr Martin Wiltfeber kunnt as 27jährige noch 9 Johr Ufenthalt in dr Främdi zruck un misst si Dorf, si markgräfler Heimet am Basler Rhiinknii mit sinene neij gwunnene Maßstäb. S ziägt-e uf dr Gottsacker, dr liist üs dr Gstaltig vum Friidhof im Einzelne un im Ganze rüs, ass „der Glaube wirkungslos, die Gesellschaft vereinzelt, die Rasse verbastert und die Kunstkraft erloschen“ isch. S Dorf het si friähjeri Schenheit verlore, d Landwirtschaft un s Handwärk sin verlotteret, viil Lit sin furtzoge in d „Wiäschti üs Stei“ un aü s Dorf isch
Madlee isch e alemannischi Abkirzig vum Maidlinamme Magdalena. So heißt aü e Gedichtband vum Hermann Burte, wu 1923 rüskumme isch. Dr vollständig Titel: Madlee – Alemannische Gedichte. Mit däne Gedichter het dr Burte noch em Johann Peter Hebel e wittere Hegschtpunkt fir d alemannisch Dialäktdichtig gsetzt. Dr het, so schribt dr Richard Gäng, „eine nie geübte Vertiefung, Ballung und Verdichtung der Sprache“ erreicht. Aü si Themewahl isch revolutionär. Bim Hebel hets in dr Dialäktdichtig no kenni Rätsel ohni Lesig gä, schribt dr Gäng, alles seig in dr Ornig vum Gsetz un vu Gott gstande, s Guet heb iber s Bes alliwiil d Oberhand gwunne. Dr Burte aber diäg soziali Froge biäte, d Schrei vu dr Quälte un Rächtlose dransportiäre un diäg aü derte no s Bild vum Mänsch ufstelle, wu d Obrigkeit un d Spiißer numme Verirrig oder Schuld sähne. Diä Gedichter sin ab 1905, diä meischte aber um 1913 entstande. Im Wältkriäg isch aber ke gueti Üssicht uf dr Absatz vum e alemannische Gedichtband gsii – wäge däm het dr Verleger Gideon Karl Sarasin zegeret, drotz ass er – e gebirtige Basler – vu däne Gedichter begeischteret gsii isch. Wäge däm isch des Buech erscht im Spotjohr 1923 erschiine.
Mit Rathenau am Oberrhein isch e bibiliophil Buech wu dr ditsch un alemannisch Dichter Hermann Burte 1925 drucke lo het un wu sini Erinnerige an Begägnige mit em Rathenau drin sin. Dr Walther Rathenau isch dr Suhn vum AEG-Grinder Emil Rathenau, dr isch Schriftsteller un Induschriälle gsii un noch em Wältkriäg Politiker (Üsseminischter) wore. 1922 isch dä jüdisch Politiker vu politische Gegner umbrocht wore. Was jetz folgt, goht alles üs em Biächli viiri: Am 30. 3. 1912, ball, nochdäm im Burte si Roman „Wiltfeber“ rüskumme isch, het dr Rathenau im Burte zwee Biächer vu sich gschickt. In einem drvu mit em Titel „Kritik der Zeit“ isch e Widmung drin gsii: Si fangt mit eme griächische Üsspruch a - dä bedittet, Wort-fir-Wort ibersetzt: Dr Wäg obe unte eins – des nimmt dr räscht vu dr Widmig vorwäg un soll wahrschiints sage: Unser Wäg isch ungfähr dr glich. Mit herzlichen Wandergrüßen des Ewigen Juden Martin Wiltfeber dem Ewigen Deutschen freundschaftlich überreicht durch Walther Rathenau 30. 3. 12 Mit Ewiger Jude het dr Rathenau sich gmeint, mit Wiltfeber un Ewiger Deutscher dr Burte – dr Wiltfeber isch dr Held in s Burtes Roman gsii. Im Begleitbriäf zu däne Biächer isch aü e Iiladig
Krist vor Gericht isch e Drama vum Burte Hermann, wu am 27. April 1930 z Basel im Stadttheater ürufgfiährt wore isch. Scho am 1. Febber 1930 het dr „Verein der Kunstfreunde“ z Mille in dr Fäschthalle e Läsig vu däm Stick dur dr Autor organisiärt gha. In dr Zit vom Nationalsozialismus hets z Ditschland nit kenne ufgfiährt wäre, well jüdischi Mänsche dargstellt sin un diä sich zwar unterschiidlig, aber Alles in Allem doch wiä alli andere Mänsche verhalte grischtligs Gedankeguet verbreitet wird. S Drama Krist vor Gericht spiilt in dr moderne Zit vor eme nejzittlige Gricht. Aglagt isch dr Prophet Jesus vu Nazareth – e Subjekt ohni Beruef, Wohnsitz un Gäld. Friili bikunnt mer dä Jesus gar nit z Gsicht, wel er vu dr Verhandlig üsgschlosse isch; dr mueß im Vorzimmer warte. E Sachverständige het gmeint, ass er zue arg d Ziige beiiflusse kennt, wänn er hinne isch. Dä Profet üs Galliläa het ke Verteidiger welle; ihne diäge d Grächte, d Daifte, d Gheilte un dr Schepfer, si Vatter, verteidige. Gege dä Handwärksburscht (Landstricher) bringt dr Staatsawalt e ganze Hüffe Aglage vor: Wiifälschig; Sabbatschändig – am e Sabbat heb er e Blinde gheilt. Fischvrefel; Beleidigig vun ere effentlig-rächtlige Religionsgmeinschaft –
Hebel rassisch! isch e Mundartgedicht vum Hermann Burte. Das Gedicht het dr Burte am 25. März 1939 z Muulburg vordrait; vereffentligt ischs im Markgräfler Jahrbuch 1940/41 un in dr Gedichtsammlung „Die Seele des Maien“ (1950 un 1982). S bstoht üs 252 Ziile (9 mol 7 Viärziiler). Bim Abdruck in dr „Seele des Maien“ isch e Siibenerblock ewäg gfalle (inhaltlig unwesentlig). Anderscht, wiä dr Titel villicht vermuete losst, gohts do ender gege ass wiä fir dr Rassismus. In däm Gedicht verteidigt dr Burte dr alemannisch Dichter Johann Peter Hebel. (...) Bis hüt hets gulte wie ne Gsetz: Der Hebel isch as Dichter: klassisch! Jo, mustergültig! – Aber jetz, Do mustere sie dä Hebel: rassisch! Gar sunderbari Geister gits, Grad unter dene Professore, Wo Auge hän wie gchochti Schnitz Un e Verstand zuem Flecklig bohre. Ein schribt, der Hebel haig, wie schad, Im Bluet en Ilauf, dä seig: ostisch! Un selb isch bime Dichter grad, Was d’Essigmuetere für der Moscht isch! Das offe Gmüet, dä bscheide Sinn, Sy Freud am Chlyne, s’ gmüetlig Wese, Sy waich mild Härz, do stäck das drin, do düeg sy ostisch Erbdail jäse! Un will der Pfarrer Hebel halt E milde Ma im Dienscht am Wort isch,
Landwasser isch e westliche Stadtdeil vu Friburg im Brisgau, wo sit 1965 nooch em Konzept vu ere Satellitestadt entstande isch. Landwasser isch umgäbe vu dr Friburger Stadtdeile Hochdorf im Norde, Brüehl im Nordoste, Mooswald im Südoste un Lehe im Weste. Dr Stadtdeil lit hauptsächlich im Mooswald un grenzt im Weste an dr Moosweiher. Nordöstlich wird er begrenzt dur d'Bahnstrecki Friiburg-Brisach vu dr Kaiserstuehlbahn, im Weste dur e chleine Buckel, s'„Lehener Bergli“. Hus vu dr Begegnung Landwasser* Landwasser Friburg
Sieben Reden von Burte isch e Buech, wu im Friähjohr 1943 z Stroßburg rüskumme isch un wu Rede vum ditsche un alemannische Dichter Hermann Burte enthaltet, wu dä zwische 1935 un 1942 ghalte het. As s wichtigscht Bewiisstick fir d nationalsozialischtisch Verstrickung vum Burte gälte Rede, wun er zwische 1940 un 1942 ghalte het un wu in däm Buech dokumäntiärt sin. Dr Wolfgang Heidenreich nännt im Burte si Red vum 9. 11. 1942 „Exzess einer Haltung, die in jenen Jahren nicht mehr nur mitläuferische Willfährigkeit gegenüber dem verbrecherischen Regime, sondern Mittäterschaft bedeutete“. Dr spricht a, ass zu sällere Zit d Deportatione vu dr Jude scho agfange gha hän un suggeriärt so, ass dr Burte do ebis drmit z due het. Dr Burte het diä Rede im Uftrag vu Ämter, Stedt un Gsellschafte ghalte, wu nit vu Systemgegner gfiährt gsii sin un wu vum e Redner minschtens e blakativ Bekänntnis zum Nationalsozialismus verlangt hän. Des Bekänntnis het dr Burte in dr meischte Rede abgä. E andere Wäg wär gsii, d Iiladung as Redner üszschlage. Si hätt in d Isoliärung gfiährt – verschiidini Persenligkeite hän dä Wäg gwehlt, so d alemannisch Dichteri Elisabeth Walter. Dr Burte het in däne Rede e Spagat
Bi de Plattetektonik gahds um de Uufbau vode Erdchruschteplatte und um d'Bewegig vode Erdchruschteplatte. Erdchruschteplatte bestönd us ozeanischer Chruschte und kontinentaler Chruschte. divergierendi Platte: Platte, wo sich usenand bewege, z. B. Folge: Ozeanbode entstahd, wird grösser, Bsp.: Mittelatlantische Rugge konvergierendi Platte: Platte, wo sich ufenand zue bewege, z. B. Folge: Gebirg entstönd, ii dem Fall mid Vulkanismus; d'Ande (Gebirge) Platte beweged sich anenand verbii; Horizontalverschiebig, z. B. Folge: Erdbebe ; Kalifornie ; San Andreas-Verwerfig Subduktion ischs Iitauche vonere ozeanische Erdchruschteplatte ide Erdmantel. Hützudag dänkt mä, ass dr Ufbau vo Gebirg und dr Uusbruch vo Vulkan meischdens an de Platteränder bassiert. Das si au im allgemeine au d Örter, wo Ärdbebe usglöst wärde, wo, wenn si under emä Ozean bassiere Tsunami chönne verursache. D Plattegränze si Linie wo zwei tektonischi Platte ufenanderdräffe. Die so genannti Triple Junction isch dr Ort wo drei Platte sich berüehre. Die so genannte Hot Spots hai nüt mit de Plattegränze zdue, si wärde dur thermischi Anomalie im undere Ärdmantel verursacht. So chas heisse Magma dur dr Ozeanbode uusefliesse und underozeanischi Vulkan ufbaue, wo mänggisch, wie im Fall vo de Insle im Südpazifik, us em Wasser uuseschdiige. Eurasischi Platte (mit kont. und ozean. Chruschte) Nordamerikanischi Platte (mit
De Viktor Giacobbo (* 6. Februar 1952) isch en Schwiizer Autor, Kabarettischt, Moderator und Schauspiler. Nach de Schueluusbildig z Winterthur hed är en Lehr als Schriftsetzer gmacht und isch dena Korrektor, Lektor und Mediedokumentalischt gsi. Im Kulturbereich aagfange het är as Autor und Darschteller bi de freie Comedy-Theatertruppe "Stuzzicadenti" (1979–1986) und "Zampanoo's Variété" (1984–1985), dena isch är Mitglied worde bi de Komikertruppe "Harul's Top Service" (1985–1998). Vo 1991–1994 isch är Mitarbeiter bi de Satiresändig "Satiramisù" vo Radio DRS gsi. Im Ueli Heiniger sinnere Sändig "Medienkritik" het de Giacobbo satirischi Nummere gmacht. Die gröscht Bekanntheit het de Giacobbo gwunne als Moderator und Co-Autor vo de Satiresändige "Viktors Programm" (1990–1994) und "Viktors Spätprogramm" (1995–2002) uf SF DRS und als Autor und Hauptdarschteller im Kinofilm "Ernstfall in Havanna" (2002). Im 2000 isch är er zäme mit em Patrick Frey und anderne Initiant vom "Casinotheater Winterthur" gsi sithär VR-Präsident vo de "Casinotheater AG". I de Saison 2006 isch är als Gaschtstar mit em Schwiizer Nationalzirkus Knie uf Tournee gsi. Er läbt i de Nöchi vo Winterthur. Über sis Privatläbe isch eher wenig bekannt. En Iiblick i Wärdegang und Läbensschtil git en Folg vo "Jenseits von Leutschenbach" (Eine Serie, wo de Walter Eggenberger Persönlichkeite vom
48.3672222222227.7822222222222153Koordinate: 48° 22′ 2″ N, 7° 46′ 56″ O Almeschwier isch e Dorf im Riäd (in dr Ortenau) und ghert zue dr Gemainde Schwanau. S'het hitzedah ungfähr 1400 Iewohner. Almeschwihr isch e ganz typisches Riedderfl mit viele Fachwärkhiisle uf dr alde Bürehef. Erscht in dr letschde Johrzehnde het sich Induschtrie im ort aangsiedelt und dodemit isch au e großes Neibaugebiet entstande. Im Ewrdorf gits awr immer noch e paar Büüre, wu hauptsächlich Düwak odr Wälschkorn anbäue dien. Almeschwihr isch wahrschins in dr Velkrwanderungszit entschtande, wu z'erscht Ortschafte am Rhin wie Odne oder am Rand vum Schwarzwald wie Dinglinge gegründet wore sin. In ere schpätere Zit sin denno Derfr uf "-weier" entschtande. Almeschwihr isch wahrschins e Gründung vun Odne üs. D'erscht urkundlich Erwähnung isch üsm Johr 1016, wu dr Kaiser Heinrich II. des Dorf im Kloschdr in Schuttre gschenkt het. Meischtens ischs vun der Geroldsecker, wu'd Schuttrer Kloschdrvogtei khet hän, beherrscht wore. Im schpäte Mittelaldr hets verschiedeni Bsitzer khet, undr anderem s'Strooßburger Hochstift, d'Stadt Strooßburg un verschiedeni Ritterfamilie. D'Freiherre Boecklin vun Boecklinsau hän d'Reformation im Ort iegfihrt. 1805 ischr an Bade kumme, wu e Johr schbedr Großherzogtum wore isch. Dr Name Almeschwihr kummt wahrschins vuneme Personename Almar. Offizielli Internetsit vun Almeschwihr
D Carmen Fenk (* 12. Novämber 1979) isch e Schwiizer Sängeri und Songwriter vo Sevele im Sanggaller Rhytal. D Carmen Fenk isch 2004 di erschte Gwünneri vo de Schwiizer Castingshow MusicStar gsy. Sy hed d Schüry und s Publikum mit ihrere chreftige, ruuche Schtimm (ganz im Sinn vom Schüry-Mitglied Chris von Rohr, wo vo de Teilnähmere "Meh Dräck!" gfordered hed) und ihrem Power-Uuftritt ("Fenk-Motor") chönnen überzüüge. Mit ihrem Album Fenkadelic isch sie gad a d Schpitze vo de Schwiizer Hitparade vorgschtosse. Em enorme Erwartigsdruck hed die glehrti Radio-Färnseh-Elektrikeri und Moderatorin vo Radio-Sändige aber nur teilwys chönne schtandhalte. Nach ihrem Solo-Album isch si 2005 und 2006 mit em Goschpelchoor Shelomith uf Turnee ggange. Im Gägesatz zur zwoite MusicStar-Siigeri Salome Clausen wott si Musigprofi blybe. Zu ihrem Siig hed si im Jänner 2007 imene Interview mit dr Basler Zitig gmeint, er sig für sii "Sägen und Fluech glychzytig" gsy, häigi ihre "so vili Türen uuftaa wie au zuegschperrt", si sig derwäge "langi Zyt belächled" worde. Hero isch im 2008 ihren bisher letste Song gsi. 2004 Album FENKADELIC (Universal 986 675-0 (UMG) / EAN 0602498667507) 2004 Single IN LOVE WITH YOU AGAIN (CD-Maxi Universal 986 634-6) 2007 Album Fandangos in Space (Comet AK
Wädischwil oder salopp au nu Wädi gnännt, amtlich Wädenswil, isch e politischi Gmeind und Chliistadt im Bezirk Horge vom Kanton Züri i de Schwiiz. In Rot e goldeni Mantelschnalle miteme Dorn, wo ufwärts grichtet isch S Wappe gaht uf d Freiherre vo Wädi zrug. Sit 1240 händ sie nachwiisbar i ihrem Sigel e Mantelschnalle gha. S Sigelbild isch vo allne Rächtsnachfolger vo de mittelalterliche Freiherre überno worde. Die roti Usfüehrig vom Hintergrund und die goldigi Farb vo de Schnalle sind zunere Ziit vo de Landvogtei im 16. und 17. Jahrhundert ufcho. Bis 1933 hät die Schnalle en Querstift ziert. D Gmeindewappekommission, wo für die schwiizerischi Landesusstellig 1939 all zürcherische Wappe bereinigt hät, hät damals auf die älteri Form zruggriffe. Wädi liit am obere lingge Züriseeufer am Zimmerberg a de Autobahn A3 Züri–Chur. Zur Stadt Wädi ghöret au d Ortsteil Au und Berg. Im Kanton Züri isch Wädi mit 1736,34 ha die flächenmässig füfzehntgrösti Gmeind; öpe 1'030 ha dervo wärdet landwirtschaftlich gnutzt und 132 ha sind Wald. Archäologischi Fund us de Jungsteiziit beleget e früehi Besidlig vo de Halbinsel Au. Wiiteri Fund us de Bronzeziit sowie us de Römerziit (1. Jahrhundert) zeiget, dass s Gebiet vom hütige Wädi siit über 5000
Doarobiro, (IPA: [ˈd̥ɔɑ̯ɾɔb̥iɾɶ]) vo do doarobirar usgsprocho, amtlich Dornbirn, isch di gröschte Stadt vo Vorarlberg, dom westlichsto Bundesland z' Östorriich und isch ou d' Hauptstadt vom Bezirk Doarobiro. Doarobiro isch dar wichtigste Würtschaftsstandort vo Vorarlberg. Ma seit dor Stado ou Garto-, Measse- oder Iikoufsstadt. D' Stadt isch Toal vom Ballungsraum Rhiital und mit 51.222 Iiwohnar di zechot gröschte Stadt vo Östorriich. Doarobiro litt a dor Ostsitto vom Rhiital, eabba 10km südle vo Breagoz, uf 437m vor-om Breagazar Wald am Aafang vo do nörldliga Kalkalpa. D' Seehöhe vo dor Stadt Doarobiro weord mit 437m agio, däs isch bim Stuowappo-n-i-dor Miotte vom Martplatz. Dar geografisch tüüfste Punkt vo Doarobiro litt uf 405m, bim Zuofluss vom Koblar Kanal i-d' Doarobiorar Ach am üßorsto Nordo vom Gmuondsgebiit. Dar höchst Punkt isch d' Sünsarspitz mit 2.062m. Dar mit Abstand wichtigste Fluss isch d' Doarobirar Ach. Si toalt d' Stadt i zwo Hälfta und isch ou gliichzittig Bezirksgrenz vo do zwaia Bezirk Hatlardorf und Schora zu do andora vier Bezirko vo Doarobiro. Doarobiro isch frühor regolmäßig vo dor Ach üborschwemmt worra. Erst wo sä vo 1826 bis 1834 d' Ach in-a Stuoifassig brocht händ (planat vom Ingenieur Alois Negrelli), isch as vorbei gsi mit do Üborschwemmiga,